‘સોલાહ સાલકી ઉમરમેં હી પિતાજી ગોપાલજી દેવ-ગાંધર્વ મુઝે બડૌદા લે ગયે. વહાં પંડિત શિવકુમાર શુક્લ મેરે ગુરુ બને. મ્યુઝિક કાલેજમેં ડિપ્લોમાં લિયા.’ એ વાત કરતાં કરતાં અંદર પડેલા ભૂતકાળના અવશેષોને તપાસવા માંડ્યા. રાષ્ટ્રપતિ એવોર્ડ અને પછી આકાશવાણી ઉપર સિદ્ધિઓની પરંપરા. પણ પછી પેટનો તકાજો. બે-ત્રણ સ્કૂલોમાં સંગીત શિક્ષક તરીકે અતુલ (વલસાડ) ની કલ્યાણી સ્કૂલમાં નોકરી – મુંબઈમાં એસ. કે. લાલભાઈ ગ્રૂપમાં કામ કર્યું – મ્યુનિસિપલ સ્કૂલમાં નોકરી કરી. કલ્યાણજીભાઈના (કલ્યાણજી આણંદજી) પુત્રને, અને હેમામાલિનીના કુટુંબમાં છોકરીઓને તાલીમ આપી. આવી તો છૂટક છૂટક અનેક નોકરીઓ કરી. વાદ્યમાં તબલાં પણ બજાવવાનું કામ કર્યું.